Document ID: 31982R3073

*****
ΚΑΝΟΝΙΣΜΟΣ (ΕΟΚ) αριθ. 3073/82 ΤΟΥ ΣΥΜΒΟΥΛΙΟΥ
της 16ης Νοεμβρίου 1982
περί τροποποιήσεως του κανονισμού (ΕΟΚ) αριθ. 355/77 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και του κανονισμού (ΕΟΚ) αριθ. 1820/80 περί επιταχύνσεως της γεωργικής αναπτύξεως στις μειονεκτικές περιοχές της δυτικής Ιρλανδίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως τα άρθρα 42 και 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι κατά το άρθρο 16 του κανονισμού (ΕΟΚ) αριθ. 355/77 (2), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (3), η διάρκεια για την πραγματοποίηση της κοινής δράσεως που προβλέπει ο κανονισμός 355/77 ανέρχεται σε πέντε έτη υπολογιζόμενη από την 1η Ιανουαρίου 1978·
ότι για την επίτευξη του στόχου που καθορίζεται απ' αυτή την κοινή δράση, σύμφωνα με το άρθρο 6 παράγραφος 2 υπό α του κανονισμού (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (4), όπως τροποποιήθηκε τελευταία από τον κανονισμό (ΕΟΚ) αριθ. 3509/80, πρέπει να παραταθεί η προβλεπόμενη διάρκεια για την πραγματοποίηση αυτής της κοινής δράσεως, σύμφωνα με το άρθρο 6 παράγραφος 2 υπό γ του κανονισμού (ΕΟΚ) αριθ. 729/70·
ότι πρέπει επίσης να προσαρμοσθεί ο κανονισμός (ΕΟΚ) αριθ. 1820/80 (5),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 355/77 τροποποιείται ως ακολούθως:
1. το άρθρο 16 παράγραφος 1 αντικαθίσταται από το ακόλουθο κείμενο:
«1. Η προβλεπόμενη διάρκεια για την πραγματοποίηση της κοινής δράσεως ανέρχεται σε επτά έτη υπολογιζόμενη από την 1η Ιανουαρίου 1978.»,
2. στο άρθρο 16 παράγραφος 3 προστίθεται το ακόλουθο εδάφιο:
«Το προβλεπόμενο κόστος ανέρχεται για το έτος 1983 σε 140 εκατομμύρια ECU και για το έτος 1984 επίσης σε 140 εκατομμύρια ECU.»,
3. στο άρθρο 24 προστίθεται η ακόλουθη παράγραφος:
«4. Οι αιτήσεις ενισχύσεως του Ταμείου σύμφωνα με τον παρόντα κανονισμό πρέπει να υποβληθούν το αργότερο μέχρι τις 30 Απριλίου 1984.».
Άρθρο 2
Ο κανονισμός (ΕΟΚ) αριθ. 1820/80 τροποποιείται ως ακολούθως:
1. το άρθρο 19 παράγραφος 2 αντικαθίσταται από το ακόλουθο κείμενο:
«2. Η προβλεπόμενη δαπάνη για την πλευρά αυτή της κοινής δράσης που χρηματοδοτεί το Ταμείο, μεταξύ 1ης Ιανουαρίου 1980 και 31ης Δεκεμβρίου 1984, βάσει των διατάξεων που αναφέρονται στην παράγραφο 1, είναι 40 εκατομμύρια ECU.»,
2. το άρθρο 20 παράγραφος 2 αντικαθίσταται από το ακόλουθο κείμενο:
«2. Η συνολική συνεισφορά του Ταμείου στη δαπάνη της κοινής δράσεως, περιλαμβανομένης της του τίτλου VII, υπολογίζεται σε 240 εκατομμύρια ECU.».
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσιευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 16 Νοεμβρίου 1982.

Labels: 17
3
6
18
15